open-index/open-wikipedia-markdown huggingface dataset:
לאסרו מרטינס

**לאסרו מרטינס** (בספרדית: **Lázaro Martínez**; נולד ב-3 בנובמבר 1997) הוא אתלט קובני, אלוף העולם באולם (בלגרד 2022) וסגן אלוף העולם (בודפשט 2023) בקפיצה משולשת.

## ביוגרפיה
מרטינס זכה במדליית זהב בקפיצה משולשת באליפות העולם לנוער באתלטיקה ביולי 2013 בשיא אליפות של 16.63 מטר. חודש לאחר מכן זכה במדליית זהב במשחקים הפאן-אמריקאיים לנוער. ב-2014 זכה במדליית זהב בקפיצה משולשת אליפות העולם באתלטיקה עד גיל 20 שהתקיימה ביוג'ין בשיא אליפות של 17.13 מטר. באותה שנה קבע את התוצאה הטובה ביותר בעולם עד גיל 18 כשקפץ למרחק של 17.24 מטר בתחרות בהוואנה. ב-2016 זכה הגן על תוארו וזכה במדליית זהב באליפות העולם עד גיל 20 שהתקיימה בבידגושץ', בתוצאה של 17.06 מטר.

### 2016
באולימפיאדת ריו דה ז'ניירו (2016) סיים שמיני בקפיצה משולשת בתוצאה של 16.68 מטר.

### 2017
באליפות העולם באתלטיקה 2017 סיים במקום 12 בקפיצה משולשת בתוצאה של 16.25 מטר.

### 2018
בפברואר 2018 קבע בקפיצה משולשת שיא אישי חדש של 17.28 מטר.

### 2022
#### אלוף עולם באולם
באליפות העולם באולם שנערכה בבלגרד, סרביה במרץ 2022 הוא זכה במדליית זהב בקפיצה משולשת בתוצאת השנה בעולם של 17.64 מטר, לפני האלוף האולימפי המכהן פדרו פאבלו פיצ'רדו מפורטוגל (17.46 מטר) ודונלד סקוט מארצות הברית (17.21 מטר).

באוגוסט קבע שיא אישי של 17.50 מטר במהלך תחרות ליגת היהלום בלוזאן.

### 2023
באליפות העולם שהתקיימה בבודפשט זכה במדליית כסף בתוצאה של 17.41 מטר לאחר המנצח הוגו פבריס זנגו (17.64 מטר).

### 2024
באליפות העולם באולם שהתקיימה בגלאזגו סיים שמיני בתוצאה של 16.69 מטר.

באולימפיאדת פריז סיים שמיני בתוצאה של 17.34 מטר.
### 2025
באליפות העולם שהתקיימה בטוקיו זכה במדליית ארד בתוצאה של 17.49 מטר.
## קישורים חיצוניים

* לאסרו מרטינס באתר ליגת היהלום

קטגוריה:קופצי משולשת
קטגוריה:אתלטים קובנים
קטגוריה:אתלטים באולימפיאדת ריו דה ז'ניירו (2016)
קטגוריה:אלופי עולם באתלטיקה
קטגוריה:אתלטים באולימפיאדת פריז (2024)
קטגוריה:ילידי 1997
מדליות באולימפיאדת הנוער נאנג'ינג (2014)

אולימפיאדת הנוער נאנג'ינג (2014) מהווה את משחקי הקיץ האולימפיים לנוער ה-2 שהתקיימו. המשחקים נערכו בין ה-16 ל-28 באוגוסט 2014. במשחקים השתתפו 3,579 ספורטאים ב-222 אירועים ב-28 ענפי ספורט. טבלת המדליות בדף זה מדרגת את 203 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.

## עיצוב המדליה
הוועד האולימפי הבינלאומי ערך תחרות לעיצוב המדליה לאולימפיאדת הנוער בנאנג'ינג 2014. הזוכה בתחרות הוא מתיו סיצ'ק (Matej Čička) מסלובקיה עם העיצוב שלו בשם "מסלול של מנצחים" שהוטבע בצד הקדמי של המדליה. הצד הקדמי של המדליה עוצב בהשראת מסלול הריצה מענף האתלטיקה שמסמל עבור סיצ'ק את הבסיס של המשחקים האולימפיים לנוער. הצד האחורי של המדליה עוצב על ידי הוועדה המארגנת של המשחקים בהשראת הנוף של העיר העתיקה של נאנג'ינג המשלב את חומות ושערי העיר והעתיקה יחד עם האדריכלות המסורתית של האזור, פריחת השזיפים המפורסמים של נאנג'ינג ונהר הצ'ינהווי. המטרה של הוועדה המארגנת הייתה ליצור עיצוב שעובד בהרמוניה עם העיצוב של Matej תוך המחשת המאפיינים הפשוטים, החיים והצעירים של העיר המאחרת.

## טבלת המדליות
הוועדה המארגנת של משחקי אולימפיאדת הנוער בנאנג'ינג (NYOGOC) לא קיימה רישום של טבלת מדליות רשמית. הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.

באולימפיאדה הוענקו סך הכל 684 מדליות ב-222 אירועים: 224 מדליות זהב, 220 מדליות כסף, ו-240 מדליות ארד. בענפי הג'ודו והטאקוונדו הוענקו שתי מדליות ארד בכל אירוע.

במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 8 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכל 8 מדליות זהב, 8 מדליות כסף ו-9 מדליות ארד (2 מדליות בג'ודו). שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "נבחרת לאומים מעורבת" אינה מדורגת בטבלה.

;מקרא



## הערות שוליים

קטגוריה:2014 בספורט
קטגוריה:מדליות באולימפיאדת הנוער
קטגוריה:2014 ברפובליקה העממית של סין
צ'אלינג קופמאנס

**צ'אלינג צ'ארלס קופמאנס** (בהולנדית ובאנגלית: **Tjalling Charles Koopmans**; 28 באוגוסט 1910 – 26 בפברואר 1985) היה כלכלן ומתמטיקאי הולנדי-אמריקאי, חתן פרס נובל לכלכלה לשנת 1975.
## ביוגרפיה
קופמאנס נולד בצפון הולנד. הוא החל ללמוד מתמטיקה באוניברסיטת אוטרכט בגיל שבע עשרה. שלוש שנים לאחר מכן, בשנת 1930, החל ללמוד פיזיקה תאורטית. ב-1933 פגש ביאן טינברגן, ועבר לאמסטרדם כדי ללמוד כלכלה מתמטית תחתיו. הוא למד באוניברסיטת ליידן וסיים את לימודיו בשנת 1936 עם תואר דוקטור.

ב-1940 עבר לארצות הברית, שם עבד במשך זמן מה עבור גוף ממשלתי בוושינגטון. לאחר מכן עבר לשיקגו. בשנת 1946 קיבל אזרחות אמריקאית. ב-1955 עבר מאוניברסיטת שיקגו לאוניברסיטת ייל.

בשנת 1975 זכה קופמאנס בפרס נובל לכלכלה, יחד עם לאוניד קנטורוביץ', על תרומותיהם לתאוריה של אופטימיזציה של הקצאת משאבים.

נפטר בניו הייבן, קונטיקט שבארצות הברית ב-26 בפברואר 1985.

## קישורים חיצוניים

* 
* 

קטגוריה:זוכי פרס נובל לכלכלה
קטגוריה:זוכי פרס נובל הולנדים
קטגוריה:כלכלנים הולנדים
קטגוריה:מתמטיקאים הולנדים
קטגוריה:כלכלנים אמריקאים
קטגוריה:מתמטיקאים אמריקאים
קטגוריה:בוגרי אוניברסיטת אוטרכט
קטגוריה:בוגרי אוניברסיטת ליידן
קטגוריה:נשיאי האגודה האקונומטרית
קטגוריה:נשיאי האגודה האמריקנית לכלכלה
קטגוריה:מהגרים מהולנד לארצות הברית
קטגוריה:בוגרי אוניברסיטת אמסטרדם
קטגוריה:הולנדים שנולדו ב-1910
קטגוריה:אמריקאים שנולדו ב-1910
קטגוריה:אמריקאים שנפטרו ב-1985
נקניקייה לבנה

**נקניקייה לבנה** (בגרמנית: **Weißwurst**, **וַיְסווּרסט**; בבווארית: **Weißwuascht**) היא נקניקייה בווארית מסורתית העשויה מבשר עגל טחון ומבשר חזיר. נהוג להוסיף לנקניקייה פטרוזיליה, לימון, אגוזי מוסקט, בצל, ג'ינג'ר והל. התערובת נדחסת למעטפת ומופרדת לנקניקיות באורך שנע בין 10 ל-12 ס"מ ולעובי של 2 ס"מ.

מאחר שהנקניקייה עשויה מבשר טחון שאינו מעושן וללא חומרים משמרים, היא מתקלקלת במהירות, ולכן היה נהוג להכין אותה מוקדם בבוקר ולצרוך אותה כחטיף בין ארוחת הבוקר לארוחת הצהריים. ישנה אמרה בגרמנית הגורסת כי אסור לנקניקייה הלבנה "לשמוע" את צלצול פעמוני הכנסייה של שעת הצהריים. גם בימינו, תושבי בוואריה נוהגים לאכול את הנקניקייה לפני הצהריים.

250px|ממוזער|שמאל|נקניקיות לבנות מוגשות לשולחן בתוך קערת מים חמים
את הנקניקייה משרים במים חמים למשך כעשר דקות עד שצבעם נהפך לאפור-לבן. הנקניקייה מוגשת לשולחן בקערה יחד עם המים החמים בה בושלה ואז נאכלת ללא המעטפת החיצונית שלה. ישנן שתי דרכים לאכול את המנה: הראשונה נקראת זוזלן ("zuzeln", מציצה בבווארית) ובה חותכים או נושכים את מרכז הנקניקייה ושואבים מן הפתח את הבשר. הדרך השנייה יותר פופולרית ויותר מנומסת, חותכים את הנקניקייה לאורכה ואוספים את הבשר עם מזלג או שקורעים אותה וצורכים את המילוי ללא העור.

נהוג לאכול את הנקניקייה לצד חרדל בווארי בטעם מתוק ("Weisswurstsenf") ובְּרֶצֶל (כעך גרמני אפוי) וכן בירת חיטה.

הנקניקיה הולידה מונח משעשע בשפה הגרמנית הנקרא "וַיְסווּרְסְטאֶקְוַטוֹר" (Weißwurstäquator), שפירושו המילולי הוא קו המשווה של הנקניקייה הלבנה. הקו מפריד בין דרום גרמניה לשאר המדינה ובמדינות מדרומו נהוג לצרוך את המאכל בקנה מידה גדול משמעותית לעומת צפונית אליו.

## קישורים חיצוניים

## הערות שוליים

קטגוריה:המטבח הגרמני
קטגוריה:נקניקיות
בנימין הנריכס

**בנימין הנריכס** (בגרמנית: **Benjamin Henrichs**; נולד ב-23 בפברואר 1997 בקלן שבגרמניה) הוא כדורגלן גרמני המשחק בעמדות המגן והקשר בר.ב. לייפציג מליגת העל הגרמנית ובנבחרת גרמניה.

## קריירת מועדונים
הנריכס נולד בקלן שבגרמניה. הוא גדל במחלקת הנוער של באייר לברקוזן. ב-20 בספטמבר 2015 ערך הנריכס את הופעת הבכורה שלו במועדון, כשהחליף את כרים בלערבי בדקה ה-78 בהפסד 0–3 לבורוסיה דורטמונד במסגרת המחזור החמישי בליגה. ב-18 בפברואר 2016 ערך הנריכס את הופעת הבכורה שלו בליגה האירופית, כשהחליף את אדמיר מחמדי בדקה ה-79 בניצחון 0–1 על ספורטינג ליסבון במסגרת המשחק הראשון בשלב 32 הגדולות לעונת 2015/2016. זו הייתה הופעתו היחידה בליגה האירופית בעונה זו, והוא ערך 9 הופעות ליגה.

בתחילת עונת 2016/2017 הפך הנריכס לשחקן הרכב בקבוצה, כשהוא פותח בהרכב בכל אחד ממשחקי הקבוצה החל מהמחזור השני. בעונה זו הוסב לשחק בעמדת המגן הימני.
ב-14 בספטמבר 2016 ערך הנריכס את הופעת הבכורה שלו בליגת האלופות, כששיחק 90 דקות בתיקו 2-2 נגד צסק"א מוסקבה במסגרת המחזור הראשון בשלב הבתים לעונת 2016/2017.

ב-28 באוגוסט 2018 עזב הנריכס את באייר לברקוזן וחתם במונקו מליגת העל הצרפתית על חוזה לחמש עונות. ב-2 בספטמבר ערך את הופעתו הבכורה בקבוצה בהפסד 2–3 לאולימפיק מרסיי. ב-27 באוקטובר כבש את שערו הראשון בתיקו 2-2 נגד דיז'ון.

ב-8 ביולי 2020 הושאל הנריכס לר.ב. לייפציג עד לסוף העונה. ב-14 באפריל 2021 חתם באופן קבוע בלייפציג.

## קריירה בינלאומית
ב-11 בנובמבר 2016 ערך הנריכס את הופעת הבכורה שלו בנבחרת גרמניה, כששיחק 90 דקות בניצחון 0–8 על נבחרת סן מרינו במסגרת מוקדמות מונדיאל 2018. ביוני 2017 זומן הנריכס לסגל גרמניה לגביע הקונפדרציות 2017 במקומו של דייגו דמה שנפצע באימון.

## תארים
**[[ר.ב. לייפציג]]**
* הגביע הגרמני: 2021/2022, 2022/2023
* הסופר קאפ הגרמני: 2023

'''נבחרת גרמניה'''
* גביע הקונפדרציות 2017

## קישורים חיצוניים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באייר לברקוזן
קטגוריה:כדורגלני מונקו
קטגוריה:כדורגלני ר.ב. לייפציג
קטגוריה:כדורגלני נבחרת גרמניה
קטגוריה:כדורגלני גביע הקונפדרציות 2017
קטגוריה:כדורגלני יורו 2024
קטגוריה:גרמנים ממוצא גנאי
קטגוריה:כדורגלנים גרמנים באולימפיאדת טוקיו (2020)
קטגוריה:גרמנים שנולדו ב-1997
דייל מורטנסן

**דייל תומאס מורטנסן** (באנגלית: **Dale Thomas Mortensen**; 2 בפברואר 1939 – 9 בינואר 2014) היה כלכלן אמריקאי, חתן פרס נובל לכלכלה לשנת 2010.

## ביוגרפיה
מורטנסן נולד באורגון שבארצות הברית. הוא קיבל תואר ראשון בכלכלה מאוניברסיטת וילאמט ותואר דוקטור בכלכלה מאוניברסיטת קרנגי מלון.

מורטנסן היה חבר בסגל אוניברסיטת נורת'ווסטרן משנת 1965. בשנים 2006–2010, היה פרופסור אורח בבית הספר לכלכלה וניהול של אוניברסיטת אורהוס.

ב-2010 זכה בפרס נובל לכלכלה, יחד עם פיטר דיאמונד וכריסטופר פיסרידס, על ניתוח שווקים עם חיכוכי חיפוש.

בפברואר 2011 נבנה בניין על שמו של מורטנסן באוניברסיטת אורהוס. במאי של אותה השנה הוענק לו תואר דוקטור לשם כבוד מאוניברסיטת וילאמט, אשר מטעמה קיבל כאמור תואר ראשון בכלכלה.

מורטנסן נפטר ממחלת הסרטן בביתו באילינוי ב-9 בינואר 2014.

## קישורים חיצוניים

* 
* 

קטגוריה:זוכי פרס נובל לכלכלה
קטגוריה:זוכי פרס נובל אמריקאים
קטגוריה:כלכלנים אמריקאים
קטגוריה:סגל אוניברסיטת נורת'ווסטרן
קטגוריה:בוגרי אוניברסיטת וילאמט
קטגוריה:בעלי תואר דוקטור מאוניברסיטת קרנגי מלון
קטגוריה:אמריקאים שנולדו ב-1939
קטגוריה:אמריקאים שנפטרו ב-2014
הדיוויזיה ה-14 (ורמאכט)

**הדיוויזיה ה-14** (בגרמנית: **14. Infanterie-Division**) הייתה דיוויזיית חיל רגלים של הוורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, ובקרבות שונים בחזית המזרחית.

## היסטוריה
הדיוויזיה הוקמה ב-1 באוקטובר 1934 בלייפציג, על בסיס רגימנט הרגלים ה-11 (הסקסוני) מהדיוויזיה ה-4 של הרייכסווהר, והועמדה תחת פיקוד אריך פרידריך. במהלך המערכה בפולין לחמה הדיוויזיה כחלק מהקורפוס ה-16, במסגרת הארמייה העשירית, ובמהלך המערכה על צרפת לחמה הדיוויזיה כחלק מהקורפוס ה-11 במסגרת הארמייה השישית. ב-15 באוקטובר 1940 הוסבה הדיוויזיה לדיוויזיה ממונעת. במהלך מבצע ברברוסה לחמה הדיוויזיה כחלק מהקורפוס הממונע ה-39 במסגרת ארמיית הפאנצר השלישית, ואף השתתפה בקרב ביאליסטוק-מינסק, ובמהלך הקרב על מוסקבה לחמה הדיוויזיה כחלק מהקורפוס הממונע ה-56 במסגרת ארמיית הפאנצר השלישית. לאחר מכן לחמה הדיוויזיה בקרבות שונים בגזרה המרכזית, ובכלל זה בקרב רז'ב הראשון ובקרב רז'ב השני כחלק מהארמייה התשיעית. בספטמבר 1943 הועברה הדיוויזיה תחת פיקוד ארמיית הפאנצר השלישית, ביולי 1944 לחמה הדיוויזיה במבצע בגרטיון כעתודת קבוצת ארמיות מרכז, ובאוגוסט 1944 הועברה הדיוויזיה תחת פיקוד ארמיית הפאנצר השנייה. בפברואר 1945 הועברה הדיוויזיה תחת פיקוד הארמייה הרביעית, ולחמה עמה בקרבות בפרוסיה המזרחית עד סוף המלחמה.

## מפקדים

## קישורים חיצוניים
* הדיוויזיה ה-14 באתר lexikon-der-wehrmacht 

14
משה מוסאי

**משה מוסאי** (נולד ב-1942) הוא ספורטאי פאראלימפי ישראלי לשעבר.

## ביוגרפיה
במלחמת ששת הימים שירת כחייל מילואים במערך המרגמות המוצנח והוצב מול חומות העיר העתיקה בירושלים בתפקיד קשר גדודי. ביום השלישי למלחמה נפגע בעמוד השדרה מרסיסי מרגמה שנורו בזמן שיצא לחילוץ חבר ליחידה שנפגע. בתקופת השיקום החל באימוני שחייה בבית הלוחם ובלימודים באקדמיה לצילום בתל אביב.

השתתף במשחקי סטוק מנדוויל וזכה בהם להישגים. ב-1969 זכה במדליית כסף במשחה חזה וב-1971 השתתף במשחה שליחים (עם משה לוי ויעקב בן-אריה) בו זכו במדליית זהב וקבעו שיא עולם חדש (2:26.5 דקות).

ב זכה במדליית זהב במשחה שליחים (עם יוסף ונגר ומשה לוי). בנוסף דורג במקום שישי במשחה 50 מטר בסגנון חופשי והתחרה במשחה 3X25 מטר שבו לא העפיל לגמר. ב דורג במקום השמיני במשחה פרפר 25 מטר, התחרה בשני משחי 50 מטר בהם לא העפיל לגמר וזכה עם נבחרת הכדורסל במדליית כסף.

אלמן ואב לשלושה. בעל חנות צילום בתל אביב.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* משה מוסאי באתר הצילום של שי אלוני

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים נכי צה"ל
קטגוריה:ישראלים ילידי איראן
קטגוריה:ישראלים שנולדו ב-1942
אלכסנדר קרניצקי

**אלכסנדר איבנביץ' קרניצקי** (בבלארוסית: **Аляксандр Iванавiч Карнiцкi**; נולד ב-14 בפברואר 1989) הוא כדורגלן בלארוסי המשחק במזקבשדי ונבחרת בלארוס בעמדת הקשר.

## קריירה
קרניצקי התחיל את הקריירה שלו בקבוצת ברנוביץ', כאשר בשנת  ערך את הופעת הבכורה שלו בקבוצה. בעונת  השתלב כשחקן הרכב בקבוצה ורשם 24 הופעות כאשר הוא פתח ב-23 מתוכן. בעונת  שיחק עבור פולאצק ועונה אחת לאחר מכן שיחק בגרניט מיקשביץ'.

בעונת  הצטרף לקבוצת הומל מליגת העל הבלארוסית. ב-30 במרץ 2013 ערך את הופעת הבכורה שלו בליגה הבלארוסית בהפסד קבוצתו 2-1 לדנפר מוגילב בה הוא גם כבש את שער הבכורה שלו בקבוצה. בסיום העונה חתם בבאטה בוריסוב. בעונתו הראשונה במועדון הוא כבש 7 שערים ב-31 משחקי ליגה ורשם הופעת בכורה בזירה האירופית כאשר שיחק בתיקו 0-0 נגד סקנדרבו קורצ'ה במסגרת מוקדמות ליגת האלופות.

ב-1 בספטמבר 2016 חתם לשלוש עונות בהפועל רעננה מליגת העל. ב-10 בינואר 2017 שוחרר מהקבוצה.

ב-9 במרץ 2017 חזר לקדנציה שנייה בהומל.

בקיץ  קרניצקי חתם בספסי ספאנטו ג'ורג'.

ב-1 באוגוסט 2019 חתם במזקבשדי.

ב-7 באוקטובר 2017 ערך את הופעתו הבכורה בנבחרת בהפסד 3-1 ל במוקדמות מונדיאל 2018.

## תארים
; באטה בוריסוב
*ליגת העל הבלארוסית: , 
*הסופר קאפ הבלארוסי: , , 

## קישורים חיצוניים

## הערות שוליים

קטגוריה:כדורגלנים בלארוסים
קטגוריה:קשרי כדורגל בלארוסים
קטגוריה:חלוצי כדורגל בלארוסים
קטגוריה:כדורגלני הומל
קטגוריה:כדורגלני באטה בוריסוב
קטגוריה:כדורגלני הפועל רעננה
קטגוריה:כדורגלני טוסנו
קטגוריה:כדורגלני ספסי ספאנטו ג'ורג'
קטגוריה:כדורגלנים זרים בישראל
קטגוריה:ספורטאים בלארוסים בישראל
קטגוריה:ספורטאים בלארוסים ברוסיה
קטגוריה:ספורטאים זרים ברומניה
קטגוריה:ספורטאים זרים בהונגריה
קטגוריה:בלארוסים שנולדו ב-1989
ערפאת ג'אקו

**ערפאת ג'אקו** (נולד ב-10 בנובמבר 1988) הוא כדורגלן עבר טוגולזי ששיחק בעמדת החלוץ.

## קריירה
ג'אקו התחיל את הקריירה שלו בקבוצת מרלאן המקומית. בקיץ  הצטרף לאשאנטי גולד מליגת העל הגנאית. בקיץ  חתם בבני סכנין מליגת העל. ב-15 באוגוסט 2009 ערך את הופעת הבכורה שלו בסכנין בהפסד 1-0 למ.ס. אשדוד במסגרת גביע הטוטו. ב-12 בספטמבר 2009 הבקיע את שני שערי הבכורה שלו בניצחון 0-2 נגד הפועל פתח תקווה. בקיץ  חתם בהפועל עכו לשתי עונות. במהלך 16 משחקי הליגה בהם שיחק כבש ג'אקו 10 שערים כאשר רק רועי דיין (14 שערים) כבש יותר ממנו, אך בשונה מדיין ג'אקו עזב את עכו במהלך העונה.

במהלך ינואר  הגישה אנז'י מחצ'קלה ההרוסית הצעה על השחקן שהיה מעוניין במעבר לרוסיה, אך לא קיבל את השחרור מהפועל עכו ולא זכה לדקות משחק. בסיום העונה שוחרר מהמועדון וחתם באנז'י תמורת 600 אלף אירו. באמז'י לא זכה לדקות משחק ובתחילת עונת  הושאל לגזיאנטפספור הטורקית. בינואר  הושאל לאל-ערבי מליגת העל הקטרית.

בקיץ  שוחרר מאנז'י וחתם באינטר באקו מליגת העל האדרית. ב-15 בספטמבר 2012 כבש את שער הבכורה שלו באזרבייג'ן, שגם הביא לסיומן של שנה ו-9 חודשים ללא שער של ג'אקו. בינואר  ג'אקו שב לקדנציה שנייה בבני סכנין.

בקיץ  חתם בדאצ'יה קישינב מליגת העל המולדובית עד לסיום העונה. בינואר  חתם במונאנה מליגת העל הגבונזית.

ב-10 בספטמבר 2008 ערך את הופעת הבכורה שלו בנבחרת טוגו בהפסד 1-0 ל. ג'אקו ערך שתי הופעות נוספות במדי הנבחרת.

## קישורים חיצוניים

## הערות שוליים

קטגוריה:כדורגלנים טוגולזים
קטגוריה:קשרי כדורגל טוגולזים
קטגוריה:חלוצי כדורגל טוגולזים
קטגוריה:לומה: כדורגלנים
קטגוריה:כדורגלני בני סכנין
קטגוריה:כדורגלני הפועל עכו
קטגוריה:כדורגלני אנז'י מחצ'קלה
קטגוריה:כדורגלני גזיאנטפספור
קטגוריה:כדורגלני אל-ערבי (קטר)
קטגוריה:כדורגלני שמאחי
קטגוריה:כדורגלני האווסה סיטי
קטגוריה:כדורגלנים זרים בישראל
קטגוריה:כדורגלני נבחרת טוגו
קטגוריה:ספורטאים זרים בגאנה
קטגוריה:ספורטאים זרים ברוסיה
קטגוריה:ספורטאים זרים בטורקיה
קטגוריה:ספורטאים זרים בקטר
קטגוריה:ספורטאים זרים באזרבייג'ן
קטגוריה:ספורטאים זרים במולדובה
קטגוריה:טוגולזים שנולדו ב-1988
מרקו רוג

**מרקו רוג** (בקרואטית: **Marko Rog**; נולד ב-19 ביולי 1995 בזאגרב שבקרואטיה) הוא כדורגלן קרואטי המשחק בעמדת הקשר בדינמו זאגרב, בהשאלה מקליארי, ובנבחרת קרואטיה.

## קריירת מועדונים
### ואראז'דין
רוג נולד בזאגרב שבקרואטיה. הוא גדל במחלקת הנוער של ואראז'דין המקומית. בעונת  החל לשחק בקבוצה הבוגרת של המועדון, ששיחקה בליגה הקרואטית השלישית. הוא ערך 30 הופעות ליגה במדי הקבוצה, וסיים כמלך השערים שלה, עם 17 שערים.

### RNK ספליט
בקיץ 2014 חתם ב-RNK ספליט מליגת העל הקרואטית. ב-28 ביולי 2014 ערך רוג את הופעת הבכורה שלו במועדון, כששיחק 90 דקות בתיקו 1-1 נגד איסטרה 1961 במסגרת המחזור השני בליגה. ב-24 באוגוסט הבקיע את שער הבכורה שלו במועדון, שער בדקה ה-68 בניצחון 0–2 על סלאבן בלופו במסגרת המחזור השישי בליגה. עד סוף העונה ערך 30 הופעות ליגה, בהן הבקיע שבעה שערים. הוא אף הגיע עם קבוצתו לגמר הגביע הקרואטי, בו הפסידה לדינמו זאגרב.

### דינמו זאגרב
ביולי 2015 חתם בדינמו זאגרב מליגת העל הקרואטית. ב-12 ביולי 2015 ערך את הופעת הבכורה שלו במועדון, כשנכנס כמחליף בדקה ה-62 בתיקו 1-1 נגד היידוק ספליט במסגרת המחזור הראשון בליגה. ב-16 בספטמבר ערך את הופעת הבכורה שלו בליגת האלופות, כשנכנס כמחליף בדקה ה-82 בניצחון 1–2 על ארסנל במסגרת המחזור הראשון בשלב הבתים לעונת 2015/2016. הוא שיחק בכל ששת משחקי שלב הבתים, אותו לא צלחה דינמו זאגרב וסיימה במקום האחרון בבית שכלל את באיירן מינכן, את ארסנל ואת אולימפיאקוס. ב-29 בנובמבר הבקיע את שעריו הראשונים במועדון, צמד שערים בניצחון 1–3 על לוקומוטיבה זאגרב במסגרת המחזור ה-18 בליגה. ב-10 במאי הבקיע את שער הניצחון 1–2 על סלאבן בלופו במסגרת גמר הגביע הקרואטי. הוא ערך 34 הופעות ליגה בעונת , בה זכתה דינמו זאגרב באליפות קרואטיה, והבקיע שלושה שערים.

בתחילת עונת  הוא הספיק לערוך שש הופעות ליגה ולהבקיע צמד בניצחון 0–4 על היידוק ספליט במסגרת המחזור השני בליגה, וכן לעזור לקבוצתו להעפיל לשלב הבתים של ליגת האלופות לעונת 2016/2017.

### נאפולי, סביליה וקליארי
ב-29 באוגוסט 2016 חתם בנאפולי מהסרייה א' על חוזה לחמש שנים. ב-2 בדצמבר ערך את הופעתו הבכורה בקבוצה בניצחון 0–3 על אינטר מילאנו. ב-27 באוגוסט 2017 הבקיע את שערו הראשון בקבוצה בניצחון 1–3 על אטלנטה.

ב-29 בינואר 2019 הושאל לסביליה עד לסוף העונה.

ב-17 ביולי 2019 הושאל לקליארי. בפתיחת עונת 2020/2021 הוא חתם בקבוצה על חוזה קבוע.

## קריירה בינלאומית
ב-12 בנובמבר 2014 ערך רוג את הופעת הבכורה שלו בנבחרת קרואטיה, כשנכנס כמחליף בדקה ה-84 בהפסד 1–2 לנבחרת ארגנטינה במשחק ידידות. הוא נכלל בסגל נבחרת קרואטיה לטורניר יורו 2016. ב-21 ביוני 2016 ערך את הופעתו היחידה בטורניר, כששיחק 82 דקות והוחלף על ידי מתאו קובאצ'יץ' בניצחון 1–2 על נבחרת ספרד במסגרת שלב הבתים.

## תארים
;דינמו זאגרב
* אליפות קרואטיה (1): 2015/2016
* הגביע הקרואטי (1): 2015/2016

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני ואראז'דין
קטגוריה:כדורגלני ספליט
קטגוריה:כדורגלני דינמו זאגרב
קטגוריה:כדורגלני נאפולי
קטגוריה:כדורגלני סביליה
קטגוריה:כדורגלני נבחרת קרואטיה
קטגוריה:כדורגלני יורו 2016
קטגוריה:קרואטים שנולדו ב-1995
מרגלית פרץ

**מרגלית פרץ** היא ספורטאית פאראלימפית לשעבר בתחום הסיוף בכיסאות גלגלים וחברה בנבחרת הנשים בכדורסל כיסאות גלגלים.
## קריירה
בנעוריה החלה להתאמן במרכז הספורט לנכים והתמקצעה בסיף. התחרתה במשחקי סטוק מנדוויל ובתחרויות ארציות ועולמיות לנכים בסיף.

ב זכתה במדליית זהב עם נבחרת הנשים בסיף ובמדליית ארד עם נבחרת הנשים בכדורסל. דורגה במקום השישי בתחרות סיף אישית.

ב זכתה במדליות זהב עם נבחרת הנשים בסיף ועם נבחרת הנשים בכדורסל כיסאות גלגלים. בנוסף דורגה במקום הרביעי בתחרות סיף אישית.

ב זכתה במדליות כסף עם נבחרות הנשים בסיף ובכדורסל וזכתה במדליית ארד בתחרות סיף אישית.

ב זכתה במדליית כסף עם נבחרת הנשים בסיף.

ב זכתה במדליית ארד עם נבחרת הנשים בסיף והתחרתה בשתי תחרויות סיף אישיות בהן הגיעה לשלבים מתקדמים ללא מדליה.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:סייפים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:סייפים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:סייפים במשחקים הפאראלימפיים ארנהם (1980)
קטגוריה:סייפות במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:סייפים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:סייפים במשחקים הפאראלימפיים סיאול (1988)
קטגוריה:סייפות במשחקים הפאראלימפיים סיאול (1988)
קטגוריה:ספורטאי איל"ן
קטגוריה:שחקניות כדורסל בכיסאות גלגלים ישראליות
קטגוריה:כדורסלניות פאראלימפיות ישראליות
קטגוריה:סייפות פאראלימפיות ישראליות
קטגוריה:סייפות נכות ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
הדיוויזיה ה-18 (ורמאכט)

**הדיוויזיה ה-18** (בגרמנית: **18. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, ובקרבות שונים בחזית המזרחית. לאחר מכן הוסבה ל**דיוויזיית הפאנצרגרנדיר ה-18**, שלחמה בחזית המזרחית ובכלל זה בקרב על ברלין.

## היסטוריה
### הדיוויזיה הממונעת ה-18
הדיוויזיה הוקמה ב-1 באוקטובר 1934 בליגניץ, והועמדה תחת פיקוד הרמן הות. במהלך המערכה בפולין לחמה הדיוויזיה כחלק מהקורפוס ה-11, במסגרת הארמייה העשירית, ובמהלך המערכה על צרפת לחמה הדיוויזיה כחלק מהקורפוס ה-4 במסגרת הארמייה השישית, ולאחר מכן כחלק מהקורפוס ה-10 במסגרת הארמייה ה-18, ובשלב השני כחלק מקורפוסים שונים במסגרת הארמייה השישית. ב-1 בנובמבר 1940 הוסבה הדיוויזיה לדיוויזיה ממונעת. במהלך מבצע ברברוסה לחמה הדיוויזיה כחלק מהקורפוס הממונע ה-57 במסגרת ארמיית הפאנצר השלישית, ואף השתתפה בקרב ביאליסטוק-מינסק, ובאוגוסט 1941 הועברה הדיוויזיה תחת פיקוד הארמייה ה-16 ולחמה עמה בקרב לנינגרד. באוקטובר 1941 הועברה הדיוויזיה תחת פיקוד הארמייה ה-18, ולאחר מכן לחמה הדיוויזיה בקרבות שונים בגזרה הצפונית.

### דיוויזיית הפאנצרגרנדיר ה-18
ב-23 ביולי 1943 שונה שמה של הדיוויזיה ל**דיוויזיית הפאנצרגרנדיר ה-18**. הדיוויזיה לחמה כחלק מהארמייה הרביעית, ובמהלך מבצע בגרטיון הושמדה הדיוויזיה על יד בוברויסק.

בסתיו 1944 הוקמה הדיוויזיה מחדש, על בסיס חטיבת הפאנצר ה-105, והועמדה תחת פיקוד הארמייה הרביעית, עמה לחמה בקרבות בפרוסיה המזרחית. ב-21 במרץ 1945 הוקמה הדיוויזיה שוב על בסיס דיוויזיות הפאנצר הולשטיין ושלזיה, ובאפריל השתתפה הדיוויזיה בקרב על ברלין, שם הושמדה ב-2 במאי 1945.

## מפקדים

## קישורים חיצוניים
* הדיוויזיה ה-18 באתר lexikon-der-wehrmacht 
* דיוויזיית הפאנצרגרנדיר ה-18 באתר lexikon-der-wehrmacht 

18
אמליה בלמור

**אמליה בלמור** (באנגלית: **Amelia Bullmore**; נולדה ב-31 בינואר 1964) היא שחקנית, תסריטאית ומחזאית אנגלייה. בתחילת הקריירה שלה הייתה בלמור שחקנית בלבד, אבל ב-1995 התחילה גם לכתוב. בין השאר כתבה תסריטים לפרקים בסדרות "החיים האלה", "Attachments", "Black Cab" ו"סקוט וביילי".

## ביוגרפיה
בלמור נולדה בצ'לסי שבלונדון. היא למדה דרמה באוניברסיטת מנצ'סטר.

### קריירה
בשנת 2000 הגיעה בלמור לשלב הגמר בהתמודדות על "פרס דניס פוטר" עבור המחזה "The Middle". המחזה הראשון שלה "Mammals" זכה בפרס סוזן סמית' בלקברן, והיה מועמד לפרס הקומדיה החדשה הטובה ביותר של "What's On". בשנים 1990 עד 1995 שיחקה בתפקיד סטף ברנס באופרת הסבון "קורוניישן סטריט". היא גילמה את סוניה, החברה האוקראינית של הדמות הראשית, בעונה השנייה של הסדרה הקומית "אני אלן פרטרידג'". עוד השתתפה בתוכנית הרדיו "Down the Line" של רדיו ה-BBC.

ב-2011 וב-2012 הופיעה בלמור בסדרת פרסומות עבור ביטוח ישיר "Direct Line Insurance" בדמות לקוחה תמהונית. בשנים 2011 עד 2014 כיכבה בסדרת הדרמה "סקוט וביילי" לצדן של לזלי שארפ וסוראן ג'ונס. היא גם כתבה פרקים אחדים של הסדרה בהם שני פרקי סיום העונה של שנת 2014, בהם הדמות שגילמה מתמודדת עם אלכוהוליזם.

ב-2013 כתבה בלמור את המחזה השני שלה "די, ויו ורוז" שהוצג בתיאטרון המפסטד. בתחילת 2015 הוצג המחזה בווסט אנד בתיאטרון וודוויל עד לחודש מרץ. את המחזה תרגם לעברית אלי ביז'אוי בשם "על אהבה וחברות" והוא הוצג בתיאטרון בית לסין בבימויה של עדנה מזי"א החל מספטמבר 2015.

ב-2016 כיכבה בלמור בעונה השנייה של הסדרה "עמק האושר" בדמות המאהבת הקנאית ויקי פלמינג.

### חיים אישיים
בלמור נשואה לשחקן הסקוטי פול היגינס אותו הכירה ב-1992 כשהשניים הופיעו במחזה "מראה מעל הגשר" במנצ'סטר. לבני הזוג נולדו שתי בנות מרי ופלורה.

## פילמוגרפיה

## כתיבה
* החיים האלה (1996) This Life
* (1998) Big Train
* (2000) Attachments
* (2000) Black Cab
* (2000) The Middle
* (2005) Mammals – מחזה
* סקוט וביילי (2011–2014) Scott & Bailey

## רדיו
* "Down the Line" ברדיו 4 של ה-BBC – ינואר 2007
* "Robin and Wendy's Wet Weekends" ברדיו 4 של ה-BBC – ינואר 2007
* "His Master's Voice" – סאטירה פוליטית – יולי 2007
* "Craven" (סדרת תסכיתים כתיבה ויצירה) ברדיו 4 של ה-BBC. עונה ראשונה - 2009, עונות 2, 3 ו-4 - 2012, עונה 5 - 2013 (נכתבה על ידי מישל ליפטון), ועונה 6 - ב-2014
* "The Bat Man" (כתיבה ויצירה כחלק מהסדרה "Afternoon Play") ברדיו 4 של ה-BBC - ב-20 באפריל 2011 ושידור חוזר ב-26 בספטמבר 2012
* "Love Love Love Like The Beatles" (דרמה) ברדיו 4 של ה-BBC – ב-29 ביוני 2012
* "דברי מתיקה" מאת איאן מקיואן בתוכנית "Book at Bedtime" ברדיו 4 של ה-BBC – ב-7 בספטמבר 2012

## קישורים חיצוניים

* אמליה בלמור באתר מכון הסרטים הבריטי
* BBC radio 4 Book at Bedtime – "דברי מתיקה" מאת איאן מקיואן

## הערות שוליים

קטגוריה:שחקניות קולנוע וטלוויזיה אנגליות
קטגוריה:מחזאיות בריטיות
קטגוריה:תסריטאיות טלוויזיה בריטיות
קטגוריה:זוכות פרס סוזן סמית' בלקברן
קטגוריה:בריטיות שנולדו ב-1964
קטגוריה:בריטים שנולדו ב-1964
גורדון קורמן

**גורדון קורמן** (; נולד ב-23 באוקטובר 1963) הוא סופר ילדים ונוער קנדי-אמריקאי, שכתב למעלה מ-100 ספרי ילדים וספרי נוער. נכון ל-2021, ספריו נמכרו ביותר מ-17 מיליון עותקים.

## ביוגרפיה
קורמן נולד למשפחה יהודית במונטריאול שבקוויבק שבקנדה, שם התגורר עד 1970. בגיל שבע עזב עם משפחתו לת'ורניל, מצפון לטורונטו ושם למד את בית הספר היסודי והתיכון. לאחר סיום התיכון הוא עבר לארצות הברית כדי ללמוד בקולג' באוניברסיטת ניו יורק, שם למד קולנוע ותסריטאות. קורמן קיבל תואר ראשון באמנות מאוניברסיטת ניו יורק בשנת 1985.

### קריירה
קורמן כתב את ספרו הראשון כשהיה בן 12. בעת שהיה במחנה. המורה לאנגלית שלו בכיתה ז' היה מאמן אתלטיקה שלימד אנגלית בפעם הראשונה בחייו. הוא דרש מתלמידיו לכתוב רומן במהלך הסמסטר, ועבודה זאת הפכה לספר הראשון של קורמן.

קורמן כתב יותר מ-100 ספרים, כולל רבי מכר. נכון ל-2021, ספריו נמכרו ביותר מ-17 מיליון עותקים.

## קישורים חיצוניים

* 

* 

## הערות שוליים

*
קטגוריה:סופרי ילדים ונוער קנדים
קטגוריה:סופרי ילדים ונוער אמריקאים
קטגוריה:בוגרי אוניברסיטת ניו יורק
קטגוריה:מהגרים מקנדה לארצות הברית
קטגוריה:קנדים שנולדו ב-1963
קטגוריה:אמריקאים שנולדו ב-1963
יצחק שטרן

**יצחק שטרן** (25 בינואר 1901 – 27 ביוני 1969) היה רואה חשבון יהודי של מפעל האמייל הגרמני (Deutsche Emailwarenfabrik) בבעלותו של התעשיין הגרמני אוסקר שינדלר בקרקוב. שטרן היה גם ממונה על הקלדת הרשימה הידועה כ**רשימת שינדלר** - רשימה של יהודים שהותרו להישלח למפעלו של שינדלר במקום למחנות ההשמדה, וכך שרדו את השואה (למעשה היו שבע רשימות, מתוכן ארבע ידועות שרדו).

שינדלר פגש את שטרן לראשונה ב־18 בנובמבר 1939. שטרן עבד אז כרואה חשבון עבור ג'וזף "ספ", סוכן מטעם האבווהר ועמית של שינדלר. ג'וזף תבע בעלות, בתור אפוטרופוס "Treuhander", על מקום תעסוקתו של שטרן, שהיה לפני כן בבעלות יהודית. שינדלר הראה לשטרן את מסמכי יתרות החוב של החברה ששקל לרכוש, יצרנית כלי אמייל בשם Rekord בע"מ. זו הייתה אז בבעלות קבוצת אנשי עסקים יהודים שפשטה רגל במועד מוקדם יותר באותה שנה. שטרן יעץ לו לקנות או להחכיר את העסק במקום להפעיל את החברה כאפוטרופוס תחת חסותו של ה־*Haupttreuhandstelle Ost* (משרד האפוטרופוסות הראשי במזרח). דבר שייתן לו יותר חופש מהתכתיבים של הנאצים - החופש להעסיק עוד יהודים.

למרות היות שטרן יהודי והיות שינדלר חבר המפלגה הנאצית, שינדלר היה נחמד לשטרן ורחש לו כבוד. בפגישה שהייתה להם במועד מאוחר יותר, שטרן הודיע לשינדלר שהוא יכול להשתמש בעבודת כפייה יהודית כדי לאייש את המפעל שלו במחיר נמוך יותר מאשר פועלים פולנים. שינדלר הבחין ביתרון ולקח את הצעתו של שטרן. מדי פעם, בעוזבו של שינדלר, נותר שטרן לנהל את המפעל לבדו והחל להעניק משרות במפעל ליהודים שהיו עלולים להחשב "לא חיוניים" וככל הנראה היו נרצחים בידי הנאצים. הוא זייף עבור מורים ואנשי רוח מסמכים ותעודות שהראו שהם לכאורה מכונאים מנוסים ופועלי מפעל.

לאחר שחרור מחנה ברינליץ על ידי הצבא האדום, שטרן עבר לפריז ולבסוף עלה לישראל. פעל להענקת הכרה לשינדלר וכתב על אירועי המלחמה. נותרו חברים עד מותו ב-1969. דווח כי שינדלר "מירר בבכי" בלווייתו. נישא לסופיה בקנרוט, איתה התארס כבר ב-1938 אך חתונתם נדחתה ל-1945. נותרו נשואים עד מותו.

בסרטו של סטיבן ספילברג **[[רשימת שינדלר]]** (1993) בן קינגסלי גילם את שטרן. בסופו של הסרט, אלמנתו של שטרן מופיעה בתהלוכה של ניצולי יהודי שינדלר מלווים על ידי השחקנים שגילמו אותם בסרט, בעת שהם מניחים אבנים על קברו של שינדלר כאות של כבוד. אחיו נתן, היה גם אחד מניצולי "יהודי שינדלר".

בעוד היחסים בין שטרן לבין שינדלר היו בתחילה יחסים עסקיים גרידא, לקראת הסוף נרקמה ביניהם חברות של ממש.

## ביבליוגרפיה

* 


## קישורים חיצוניים

* עדותו על שינדלר במפגש עם ניצולים בישראל, 1962, באתר יד ושם

## הערות שוליים

קטגוריה:ניצולי השואה: פולין
קטגוריה:אסירים בגטו קרקוב
קטגוריה:יהודים פולנים
קטגוריה:ניצולי שינדלר
קטגוריה:שואת יהודי פולין
קטגוריה:פולנים שנולדו ב-1901
קטגוריה:פולנים שנפטרו ב-1969
רחל טסה

**רחל טסה-סעיד** (נולדה ב-1 בדצמבר 1952) היא ספורטאית עבר פאראלימפית.

## ביוגרפיה
נולדה בפתח תקווה ובהיותה בת שנה וחצי חלתה בשיתוק ילדים. את לימודיה החלה בבית הספר לבנות "נצח ישראל" ולאחר מכן למדה בתיכון החקלאי כפר אברהם. בשנים 1972-1971 למדה שרטוט בניין ב.

בשנת 1964 החלה להתאמן במרכז הספורט לנכים.

באליפות הנכים הארצית בשחייה ב-1966 זכתה בארבע מדליות זהב בכל משחי 50 מטר: בסגנונות גב, חתירה, חזה ומעורב.

ב זכתה במדליית זהב כחברה בנבחרת הנשים בסיף, במדליית ארד כחברה בנבחרת הכדורסל בכיסאות גלגלים ובשתי מדליות ארד אישיות: בתחרות סיף ובמשחה 100 מטר בסגנון חופשי. בשני משחים נוספים (100 מטר בסגנון גב ו-150 מטר בסגנון מעורב) דורגה במקומות הרביעי והחמישי. בנוסף התחרתה במרוץ שליחות בעגלות והן דורגו במקום החמישי.

ב זכתה במדליית זהב עם נבחרת הנשים בכדורסל, במדליית כסף בתחרות סיף אישית ובמדליית ארד במשחה 50 מטר בסגנון פרפר. בשלוש תחרויות שחייה נוספות ל-100 מטר (בסגנונות גב, חזה וחופשי) דורגה במקום החמישי.

ב זכתה במדליות כסף עם נבחרות הנשים בסיף ובכדורסל. בסיכום המשחקים צוינה בין חמש שחקניות הכדורסל המצטיינות באולימפיאדה זו.

ב זכתה במדליית כסף עם נבחרת הנשים בכדורסל.

ב זכתה במדליית ארד עם נבחרת הנשים בסיף והתחרתה עם נבחרת הנשים בכדורסל כיסאות גלגלים.

טסה גרושה ואם לשלוש בנות. בשנים 2003-1973 עבדה במחלקת הכספים של חברת בזק.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 
* רחל טסה-סעיד: ספורטאית עבר פאראלימפית ופעילת ספורט בהווה, הארגון - המגזין החברתי של ישראל, גיליון 57, ספטמבר 2020.
* רחל טסה סעיד באתר היכל התהילה לכדורסל נשים

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:סייפות נכות ישראליות
קטגוריה:סייפות פאראלימפיות ישראליות
קטגוריה:שחייניות נכות ישראליות
קטגוריה:שחייניות פאראלימפיות ישראליות
קטגוריה:אתלטיות פאראלימפיות ישראליות
קטגוריה:כדורסלניות פאראלימפיות ישראליות
קטגוריה:שחקניות כדורסל בכיסאות גלגלים ישראליות
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:סייפים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:סייפים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:סייפים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:סייפים במשחקים הפאראלימפיים סיאול (1988)
קטגוריה:סייפות במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:נפגעי פוליו ישראלים
קטגוריה:ספורטאי איל"ן
קטגוריה:בוגרי המכון הטכנולוגי חולון HIT
קטגוריה:ישראליות שנולדו ב-1952
קטגוריה:ישראלים שנולדו ב-1952
שנג'ואו 11

ממוזער|ימין|טקסט=שנג'ואו 11 בהמראה|שנג'ואו 11 בהמראה
**שנג'ואו 11** (בסינית מפושטת: 神舟; בפין־יין: shénzhōu) היא חללית שנג'ואו סינית ששוגרה ב־17 באוקטובר 2016 מנמל החלל ג'יוצ'ו'אן. החללית נשאה על סיפונה שני טייקונאוטים אל עבר תחנת החלל טיאנגונג 2, שמשמשת כמדגים טכנולוגי לקראת בניית תחנת חלל סינית מודולרית עתידית. זו המשימה המאוישת היחידה שסין מתכוונת לשלוח לתחנת החלל טיאנגונג 2.

לאחר השיגור התאימה החללית את מסלולה לזה של תחנת החלל במסלול לווייני נמוך בגובה של 393 קילומטר. לאחר טיסה של יומיים נצמדה החללית לתחנת החלל, והטייקונאוטים נכנסו לתחנה. הם שהו בתחנת החלל במשך 30 יום, וביצעו בה מספר ניסויים מדעיים וטכנולוגיים. לאחר סיום המשימה וההתנתקות מהתחנה, חזרו הטייקונאוטים לכדור הארץ ביום טיסה נוסף, כך שמשך המשימה הכולל עמד על 33 יום.

בניגוד למשימות קודמות שבהן שוגרו שלושה טייקונאוטים, שנג'ואו 11 נשאה רק שני טייסי חלל, כדי לאפשר את הארכת משך המשימה על גבי התחנה מ־20 ל־30 יום. הצוות נחת בחזרה בכדור הארץ ב־17 בנובמבר 2016, והביא עמו את החסה וירקות שגידלו בתחנת החלל ואת הניסויים שעשו עליה.

הנחיתה בוצע כמתוכנן בשטח מונגוליה הפנימית.
## צוות המשימה
* **מפקד המשימה** - ג'ינג האיפנג, שטס בעבר לחלל במשימות שנג'ואו 7 ושנג'ואו 9.
* **טייס משנה** - צ'ן דון, שנבחר למשימה מקרב קבוצת אסטרונאוטים חדשים שנבחרה בשנת 2010.

## קישורים חיצוניים

* תיאור המשימה באתר spacefacts
* תיאור המשימה

## הערות שוליים

קטגוריה:תוכנית שנג'ואו
קטגוריה:חלליות סיניות
מר דלי

**מר דלי** (באנגלית: **Mr. Bucket**) הוא כלי משחק לילדים שיוצר על ידי חברת מילטון בראדלי ויצא לשווקים בשנת 1992. מכירות המשחק הופסקו, אבל חודשו בשנים 2007 ו-2017. המשחק מכיל דלי ממונע מפלסטיק הפולט מפיו כדורים צבעוניים, שהשחקנים אוספים באמצעות אתים פלסטיק ומחזירים לתוך מר דלי.

## מהלך המשחק
מטרת המשחק היא להכניס את כל הכדורים של השחקן למר דלי טרם הוא פולט אותם החוצה מפיו. בהתחלת המשחק מפזרים כדורי פלסטיק כחולים, ירוקים, צהובים ואדומים על הרצפה, וכל שחקן בוחר את חפירה. כשמר דלי מופעל אוספים השחקנים את הכדורים התואמים לצבע של את החפירה שלהם ומפילים אותם לתוך מר דלי. בעוד שהשחקנים אוספים את הכדורים פולט מר דלי כדור אחד החוצה כל כמה פעמים. המנצח הוא השחקן הראשון שהצליח להכניס את כל שלושת הכדורים שלו למר דלי מבלי שאף אחד מהם יישאר בחוץ.

## הערות שוליים

קטגוריה:משחקי ילדים
הדיוויזיה ה-17 (ורמאכט)

**הדיוויזיה ה-17** (בגרמנית: **17. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, ובקרבות שונים בחזית המזרחית, ובכלל זה במבצע יאשי-קישינב הראשון ובמבצע ויסלה-אודר.

## היסטוריה
הדיוויזיה הוקמה ב-1 באוקטובר 1934 בנירנברג, על בסיס רגימנט הרגלים ה-21 (הבווארי) של הדיוויזיה ה-7 של הרייכסווהר, והועמדה תחת פיקוד אויגן פון שוברט. הדיוויזיה השתתפה באנשלוס של אוסטריה, ובמהלך המערכה בפולין לחמה הדיוויזיה כחלק מהקורפוס ה-13, במסגרת הארמייה השמינית, ובמהלך המערכה על צרפת לחמה הדיוויזיה כחלק מהקורפוס ה-13 במסגרת הארמייה ה-16, ובשלב השני במסגרת הארמייה ה-12. במהלך מבצע ברברוסה לחמה הדיוויזיה כחלק מהקורפוס ה-13 במסגרת הארמייה הרביעית ולאחר מכן במסגרת הארמייה השנייה, ובמהלך הקרב על מוסקבה לחמה הדיוויזיה כחלק מהקורפוסים ה-12 וה-13 לסירוגין, במסגרת הארמייה השנייה. לאחר מכן לחמה הדיוויזיה בקרבות שונים בגזרה המרכזית, וביוני 1942 הועברה הדיוויזיה לצרפת כחלק מהקורפוס ה-25 במסגרת הארמייה השביעית. באפריל 1943 חזרה הדיוויזיה לחזית המזרחית, ולחמה בקרבות באוקראינה ובקרב דנייפר כחלק מהארמייה השישית ומארמיית הפאנצר הראשונה לסירוגין. לאחר מכן לחמה הדיוויזיה בקרבות ברומניה, ובאביב 1944 לחמה הדיוויזיה במבצע יאשי-קישינב הראשון כחלק מהארמייה השישית. באוגוסט 1944 הועברה הדיוויזיה לאזור ורשה כחלק מהארמייה התשיעית, ובינואר 1945 לחמה עמה במבצע ויסלה-אודר. לאחר מכן לחמה הדיוויזיה כחלק מהארמייה ה-17 בקרבות בשלזיה ובצ'כיה, עד סוף המלחמה.

## מפקדים

## קישורים חיצוניים
* הדיוויזיה ה-17 באתר lexikon-der-wehrmacht 

17
אלברט בוניאקו

**אלברט בוניאקו** (נולד ב-29 בנובמבר 1983) הוא כדורגלן עבר קוסוברי-שווייצרי ששיחק בעמדת החלוץ.

## קריירת מועדונים
בוניאקו נולד בגילאן, אז ביוגוסלביה, ובגיל שמונה עבר עם משפחתו לשווייץ בגלל עבודת אביו. בגיל 13 הצטרף לקבוצת שלייארן בה שיחק תחילה כמכן ימני ועם הזמן הפך לחלוץ. בין היתר שיחק גם במחלקות הנוער של גראסהופרס ציריך ויאנג פלאו יובנטוס.

בקיץ  הצטרף לשפהאוזן מהליגה השווייצרית השנייה עימה העפיל בסיום העונה לליגת העל השווייצרית. בינואר  חתם בפאדרבורן 07 מהבונדסליגה השנייה עד לסיום העונה. בקיץ  חתם ברוט-וייס ארפורט מהבונדסליגה השלישית. ב-10 באוגוסט 2008 הבקיע צמד במשחק הגביע נגד באיירן מינכן מהבונדסליגה, אך למרות הצמד באיירן ניצחה 3-4. עד לאמצע עונת  הבקיע 11 שערים ב-18 משחקים, דבר שעורר עניין בקרב הקבוצות מהליגה השנייה.

בינואר  בוניאקו חזר לבונדסליגה השנייה כאשר חתם בנירנברג תמורת 400 אלף אירו. בעונתו הראשונה בנירנברג שותף ב-7 משחקים בלבד (ב-6 מתוכם עלה כמחליף) וכבש שער אחד ובתום העונה העפילה נירנברג לבונדסליגה. בעונת  מעמדו של בוניאקו השתפר וסיים את העונה כמלך השערים עם 12 שערים ב-28 משחקים.

בקיץ  חזר לבונדסליגה השנייה כאשר חתם בפ.צ. קייזרסלאוטרן. בקיץ  שב לשווייץ כאשר חתם בסנט גאלן.

## קריירה בינלאומית
ב-14 בנובמבר 2009 ערך את הופעת הבכורה שלו בנבחרת שווייץ בהפסד 1-0 ל. בוניאקו השתתף עם הנבחרת גם במונדיאל 2010.

לאחר שנבחרת קוסובו קיבלה אישור מפיפ"א לערוך משחקי ידידות נגד נבחרות שחברות בה, החליט בוניאקו לייצג את נבחרת קוסובו ומונה לקפטן הנבחרת. ב-3 ביוני 2016 הבקיע את שער הבכורה שלו בנבחרת בניצחון 0-2 נגד . בוניאקו כיום (אוקטובר 2016) הוא מלך השערים של הנבחרת עם שלושה שערים.

## תארים
; שפהאוזן
*הליגה השווייצרית השנייה: 

; נירנברג
*פלייאוף העלייה לבונדסליגה: 

## קישורים חיצוניים

קטגוריה:כדורגלנים שווייצרים
קטגוריה:כדורגלנים קוסוברים
קטגוריה:חלוצי כדורגל שווייצרים
קטגוריה:חלוצי כדורגל קוסוברים
קטגוריה:כדורגלני שפהאוזן
קטגוריה:כדורגלני פאדרבורן 07
קטגוריה:כדורגלני נירנברג
קטגוריה:כדורגלני פ.צ. קייזרסלאוטרן
קטגוריה:כדורגלני סנט גאלן
קטגוריה:כדורגלני ארצגבירגה אווה
קטגוריה:כדורגלני ויקטוריה קלן
קטגוריה:כדורגלני נבחרת שווייץ
קטגוריה:כדורגלני נבחרת קוסובו
קטגוריה:כדורגלני מונדיאל 2010
קטגוריה:ספורטאים שווייצרים בגרמניה
קטגוריה:שווייצרים שנולדו ב-1983
קטגוריה:קוסוברים שנולדו ב-1983
דרדסים: הכפר האבוד

**דרדסים: הכפר האבוד** (באנגלית: **Smurfs: The Lost Village**) הוא סרט קולנוע אמריקאי בהנפשה ממוחשבת שיצא לאקרנים ב־7 באפריל 2017. את הסרט ביים קלי אסבורי. הסרט מבוסס על מותג הדרדסים אולם בניגוד לשני הסרטים הקודמים בזיכיון, זהו סרט אתחול והוא כולו מונפש. בסרט מככבים דמי לובאטו (דרדסית), מנדי פטינקין (דרדסאבא), ג׳ק מקברייר (ביש גדא), דני פודי (בר מוח), ג׳ו מנגנלו (בר כוח) וריין וילסון (גרגמל).

## עלילה
הסרט פותח בכך שלדרדסית אין משהו שמייחד אותה. בניגוד לשאר הדרדסים היא בכלל גוש חמר שהונפש בכישוף. בר מוח מנסה למצוא את תמצית התכונות שלה (כפי שהצליח לעשות עם בר-כח) אך דרדסית שואבת את אנרגיית המכשיר.

היא נתקלת בטעות בדרדס לא מזוהה ומנסה למצוא אותו, אך מה שהיא מוצאת זה רק כובע דרדסים שונה משלהם. גרגמל המרושע מצליח לתפוס את דרדסית אשר מחזיקה בכובע המוזר. גרגמל מכין שיקוי למציאת מקור הכובע ומגלה כי יש עוד כפר של דרדסים. השיקוי נותן רמז למקום של הכפר וזה נראה כמעין שלושה עצים. גרגמל מוצא 3 עצים במפה ומתכנן ללכת לכפר ולחטוף את כל הדרדסים. דרדסית שמרגישה אשמה על שגרגמל גילה את הכפר בגללה מחליטה להתגנב בלילה וללכת אל הכפר ולהזהיר אותם מפני גרגמל המרושע. חבריה הטובים בר-מוח, בר-כוח וביש-גדא מצטרפים אליה. למרוץ מסעיר ומותח לעמקי היער האסור אשר מלא ביצורים קסומים, על מנת למצוא את היער האבוד המסתורי לפני המכשף הרשע גרגמל. הם יוצאים למסע מטלטל, מלא בהרפתקאות וסכנה, על מנת לגלות את הסוד הגדול ביותר בתולדות הדרדסים. הכפר מתגלה ככפר של רק דרדסיות בהנהגת דרדסבתא. גרגמל מגיע לכפר הדרדסיות ולוכד את כל הדרדסים והדרדסיות בשביל האנרגיה שלהם (כזכור מהסרט השני), אך מתעלם מדרדסית כי היא "לא דרדס אמיתי".

דרדסית מקבלת רעיון מהמשפט הזה ועוקבת אחרי גרגמל בחזרה לטירה, שם גרגמל שואב את אנרגיות הדרדסים והדרדסיות כדי להשיג עושר. דרדסית מציעה לו להפוך אותה בחזרה למרושעת בתמורה למיקום הכפר (שם יש כזכור עוד 96 דרדסים). בר-מוח מבין את הטריק ויחד עם בר-כח הם מסיחים את דעת חתחתול והציפור הצרחנית כדי שדרדסית תצליח. גרגמל מטיל על דרדסית כישוף שאיבת אנרגיה- אך כפי שדרדסית ובר-מח חזו דרדסית דווקא שאבה את האנרגיה ממנו והעיפה אותו מהטירה. הדרדסים והדרדסיות שוחררו- אך דרדסית חזרה להיות גוש חמר כחול דומם. כולם בוכים עליה, וזה מחזיר אותה לחיים.

## מדבבים
*דמי לובאטו – דרדסית
*מנדי פטינקין – דרדסאבא
*ג׳ק מקברייר – ביש גדא
*דני פודי – בר מוח
*ג׳ו מנגנלו – בר כוח
*ריין וילסון– גרגמל
*גורדון רמזי – דרדס אופה
*ג׳ייק ג'ונסון – רגזני
*טיטוס בורגאס – גנדרני
*גבריאל איגלסיאס – קונדסון
*ג׳ף דנהאם – איכרי
*קלי אסבורי – סקרני
*ג׳וליה רוברטס – דרדסית ערבה
*מישל רודריגז – דרדסית סערה
*אלי קמפר – דרדסית בלוסום
*אריאל וינטר – דרדסית לילי
*מייגן טריינור – דרדסית מלודי

## דיבוב עברי
*עינת אזולאי – דרדסית
*פז פרל – בר מוח
*נדב לאור – ביש גדא
*שמעון סמיט – בר כוח
*קובי מימון – גרגמל
*דב רייזר – דרדסאבא
*אליעזר וייס – רגזני
*דודי גזית – קונדסון
*שחר פולאק – נודניק
*הילה זיתון – ערבה
*עדי ביטי – שושנית
*שירלי לילו – דרדסופית
*נועה לפידות – ליבלובית

בטריילר שמחה ברבירו דיבב את גרגמל

## קישורים חיצוניים

* 

* 
* 

קטגוריה:סרטי הדרדסים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי 2017
קטגוריה:סרטי אנימציה ממוחשבת
קטגוריה:סרטים באנגלית
קטגוריה:סרטי אתחול
קטגוריה:סרטים מבוססי סדרות טלוויזיה
קטגוריה:סרטי סוני הנפשה: סרטים
קטגוריה:סרטי אנימציה של סרטי קולומביה
סקטמן ג'ון

**ג'ון פול לרקין** (באנגלית: **John Paul Larkin**; 13 במרץ 1942 – 3 בדצמבר 1999) שהיה מוכר בשם הבמה **סקטמן ג'ון** (**Scatman John**) היה זמר אמריקאי, שנודע בשילוב שלו של שירת סקאט ומוזיקת דאנס. סקטמן מוכר ביותר מהלהיטים "Scatman) Ski-Ba-Bop-Ba-Dop-Bop)" ו"עולמו של סקטמן" שיצאו ב-1995.

סקטמן נולד באל מונטה, קליפורניה שבארצות הברית. בילדותו סבל מגמגום קשה.

לרקין אובחן כחולה בסרטן ריאות ב-1998, אך המשיך את עבודתו כרגיל וב-26 בנובמבר 1999 קרס באמצע הופעה בקליבלנד, ופונה לבית החולים. שבוע לאחר מכן, ב-3 בדצמבר 1999, נפטר לרקין בגיל 57.

## דיסקוגרפיה

* *John Larkin* (1986)
* *Scatman's World* (1995)
** *Ski-Ba-Bop-Ba-Dop-Bop*
* *Everybody Jam!* (1996)
* *Take Your Time* (1999)
* (2001; שוחרר לאחר מותו) *Listen to the Scatman*

## קישורים חיצוניים

* 
* 

## הערות שוליים

קטגוריה:אמנים אמריקאים הידועים בשם במה
קטגוריה:אמריקאים שנולדו ב-1942
קטגוריה:אמריקאים שנפטרו ב-1999
קטגוריה:אמריקאים שנפטרו מסרטן הריאה
קטגוריה:אמריקאים שגווייתם נשרפה
תאמבי סגס

**תאמבי סגס** (באדיגית: **Тамби шъэгьашъ**, נולד ב-21 באוקטובר 1994) הוא כדורגלן ישראלי-צ'רקסי המשחק בעמדת הקשר בהפועל חדרה.

## קריירה
סגס גדל בכפר קמא שבגליל התחתון, והחל לשחק כדורגל במחלקת הנוער של בני סכנין. ב-3 בדצמבר 2013 ערך את הופעת הבכורה שלו בקבוצה הבוגרת של המועדון, כשפתח בהרכב בהפסד 1–3 למכבי תל אביב במסגרת המחזור ה-11 של עונת 2014/2015. עד תום העונה ערך בסך הכל 14 הופעות בליגת העל, בנוסף להופעה אחת בגביע המדינה. ב-26 במרץ 2015 ערך את הופעת הבכורה שלו במדי הנבחרת הצעירה של ישראל, במשחק ידידות נגד הנבחרת הצעירה של , ועד סוף שנת 2016 ערך בסך הכל חמש הופעות במדי הנבחרת הצעירה.

בעונת 2015/2016 ערך 20 הופעות בליגת העל במדי בני סכנין, וב-10 בפברואר 2016 כבש את שער הבכורה שלו בקריירה, בניצחון 0–3 על הפועל אשקלון במסגרת רבע גמר גביע המדינה. בעונת 2016/2017 הפך סגס לשחקן הרכב קבוע וערך 34 הופעות בליגה. ב-26 באוגוסט 2017 כבש את שער הבכורה שלו בליגת העל, בניצחון 2–1 על הפועל רעננה, ואת עונת 2017/2018 סיים עם שער אחד ב-26 הופעות ליגה. בתום העונה הסתיים חוזהו של סגס, והוא עזב את המועדון.

לאחר יותר מחצי שנה שלא שיחק חתם ב-9 בינואר 2019 לשנתיים וחצי בקבוצת בני יהודה תל אביב. ב-26 בינואר ערך את הופעת הבכורה שלו במועדון, בהפסד 2–3 להפועל תל אביב. ב-11 במרץ 2019 כבש את שער הבכורה שלו במועדון, בהפסד 1–2 למכבי תל אביב. בתום העונה זכה עם הקבוצה בגביע המדינה, לאחר שבמשחק הגמר נכנס כמחליף בדקה ה-29 וכבש אחת מבעיטות הכרעה בניצחון בפנדלים על מכבי נתניה.

ב-9 באוגוסט 2019 הבקיע שער בכורה במסגרת טורניר אירופי, בתיקו 2-2 של בני יהודה במשחק החוץ מול נפטצ׳י באקו האזרית, במסגרת הסיבוב השלישי של מוקדמות הליגה האירופית. בסיום עונת 2020/2021 נשר יחד עם בני יהודה תל אביב לליגה הלאומית.

ב-10 ביולי 2022 חתם במועדון ספורט כפר קאסם.

ב-6 ביוני 2023 חתם בהפועל אום אל-פחם.

בספטמבר 2024 חתם במכבי הרצליה.

ב-12 בספטמבר 2025 חתם בהפועל חדרה.

## תארים
;בני יהודה תל אביב
* גביע המדינה: 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:צ'רקסים ישראליים
קטגוריה:כפר כמא: כדורגלנים
קטגוריה:כדורגלני בני סכנין
קטגוריה:כדורגלני בני יהודה תל אביב
קטגוריה:כדורגלני מועדון ספורט כפר קאסם
קטגוריה:כדורגלני הפועל אום אל-פחם
קטגוריה:בוגרי התיכון החקלאי ויצו נהלל
קטגוריה:כדורגלני הפועל חדרה
קטגוריה:ישראלים שנולדו ב-1994
ניצן עצמון

**ניצן עצמון** הוא ספורטאי פאראלימפי לשעבר.

## ביוגרפיה
עצמון שירת כקצין בחיל השריון ובמלחמת יום הכיפורים היה בדרגת סרן, מפקד פלוגת החרמש של גדוד 100 בפיקודו של אהוד ברק. ב-16 באוקטובר נפצע בקרב החווה הסינית וידו נקטעה.

ב התחרה בקפיצה לגובה ובקפיצה לרוחק. הוא זכה במדליית זהב בקפיצה לגובה 1.59 מטר וזכה במדליית כסף בקפיצה למרחק 5.41 מטר.

ב התחרה בקפיצה לגובה וזכה במדליית ארד עם קפיצה לגובה 1.55 מטר.

היה חבר נבחרת כדורעף נכים ואיתה זכה במדליות זהב במשחקים הפאראלימפיים בשנים 1976, 1980, 1984.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:קופצים לרוחק ישראלים
קטגוריה:קופצים לגובה ישראלים
קטגוריה:שחקני כדורעף פאראלימפיים ישראלים
קטגוריה:שחקני כדורעף נכים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחקני כדורעף במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:אתלטים במשחקים הפאראלימפיים ארנהם (1980)
קטגוריה:שחקני כדורעף במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחקני כדורעף במשחקים הפאראלימפיים ניו יורק וסטוק מנדוויל (1984)
קטגוריה:ספורטאים נכי צה"ל
קטגוריה:ישראלים שנולדו במאה ה-20
משי קלינשטיין

**משי קלינשטיין** (נולדה ב-2 בפברואר 1992) היא שחקנית, זמרת ומדבבת ישראלית.

## ביוגרפיה
קלינשטיין היא בתם הבכורה של הזמרים ריטה (לבית יהאן-פרוז) ורמי קלינשטיין. למשי אחות צעירה, נועם, וכן שני אחים ואחות למחצה מנישואיו השניים של אביה. בת דודתה היא השחקנית לירז צ'רכי.

כבר בגיל חמש כתבה והלחינה את שירה הראשון. את אהבתה למשחק ושירה ניתבו הוריה לקריירת דיבוב כבר מגיל צעיר.

בגיל עשר הופיעה בקיסריה לצד הוריה עם שיר שכתבה לאמה ריטה, לרגל יום האם. את שירותה בצה"ל עשתה בלהקת חיל החינוך, לצידה של רוני דלומי.

למדה משחק בקורסים ובמכינות בבית צבי, אצל יורם לוינשטיין. בנוסף, למדה משחק מול מצלמה בבית ספר "טכניקה".

## קריירת משחק
קלינשטיין השתתפה במחזמר "שיער".

בפברואר 2016 עלתה ההצגה "סיפור הפרברים" בתיאטרון הקאמרי בכיכובה של קלינשטיין, בתפקיד מריה.

באוגוסט 2017 שיחקה את פני פינגלטון, חברתה הטובה של טרייסי בהצגה "היירספריי" במשכן לאומניות הבמה.

ב-2019 שיחקה בסדרה "בת אל הבתולה", בתפקיד הראשי. החל מאוקטובר של אותה שנה משחקת בתפקיד דפי במחזמר "אפס ביחסי אנוש" בתיאטרון בית ליסין בסירוגין עם נוי הלפרין.

בשנת 2021 החלה להשתתף כמנחה בהפקה החדשה של "פרפר נחמד", בכאן חינוכית.

גילמה את אדר רז בסדרה "למה מי מת" ששידורה ב-Yes, החל בפברואר 2021.

שיחקה בסרט "תמונת הניצחון" של אבי נשר והייתה מועמדת בטקס פרסי אופיר לשנת 2021, לשחקנית המשנה הטובה ביותר.

ב-2025 גילמה את עדן בסרטו של עמיחי גרינברג "הסתברות לאהבה".

החל מאוגוסט 2021 משמשת כפרזנטורית של חברת האוכל הישראלית "טבעול". קלינשטין היא גם פרזנטורית של חברת הקוסמטיקה "דרמלוג'יקה". מספטמבר של אותה שנה משתתפת בתוכנית "פרפר נחמד".

קלינשטיין נכללה ברשימת פורבס 30Under30 של מגזין "פורבס ישראל" לשנת 2022.

החל מספטמבר 2023 מגלמת את התפקיד הראשי של ג'נה בגרסה העברית של המחזמר "מלצרית" בתיאטרון הקאמרי.

מאוגוסט 2024 החלה לגלם את תפקיד רייצ'ל בהצגה "חתונה מושלמת" של התיאטרון הארצי.

ב-2025 גילמה את רות בסרט "חשבונות שמיים" של אסתי שושן.

## דיבוב
לקלינשטיין קריירת דיבוב ענפה, היא החלה לדבב בשנת 2004 כילדה ומאז הספיקה לדבב בהפקות:

## מוזיקה
באוקטובר 2017 יצא לאור הדואט המשותף עם אימה ריטה, "קחי לך".

ב-13 בפברואר 2024 הוציאה קליינשטיין את הסינגל "זה לא הזמן ללכת". את השיר כתבה מורן דוד למען ג'סיקה אלטר, בת הזוג של בן שמעוני, שנרצח במהלך טבח שבעה באוקטובר בעת שניסה לחלץ אנשים מהטבח בפסטיבל נובה.

## חיים אישיים
ב-3 במרץ 2022 קלינשטיין נישאה למתן מוצפי. ב-2023 נולד לשניים בן בכור, וב-2025 נולד לשניים בן שני.

## קישורים חיצוניים

* 
* 
* 
* 
* 
* 

## הערות שוליים

קטגוריה:מדבבות ישראליות
קטגוריה:מדבבים ישראלים
קטגוריה:זמרות ישראליות
קטגוריה:זמרים ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:משפחת יהאן-פרוז
קטגוריה:שחקניות קולנוע וטלוויזיה ישראליות
קטגוריה:פרפר נחמד: מנחות
קטגוריה:פרזנטוריות ישראליות
קטגוריה:מהגרים מישראל לארצות הברית
קטגוריה:פורבס 30Under30: ישראל
קטגוריה:אישים ממוצא יהודי-איראני
קטגוריה:ישראליות שנולדו ב-1992
קטגוריה:ישראלים שנולדו ב-1992
קלינשטיין

**קלינשטיין** הוא שם משפחה ממקור גרמני שפירושו "אבן קטנה"

קטגוריה:שמות משפחה אשכנזיים
רוחאס

**רוחאס** (Rojas) הוא שם משפחה שמקורו בספרדית ומשמעותו אדום.

קטגוריה:שמות משפחה
קטגוריה:שמות משפחה ספרדיים